- Muslimske båtflyktninger kastet 12 kristne over bord

15 personer er siktet for religiøst motivert, overlagt drap.

afp000867954-e6dN3y1RDT.jpg NTB scanpix/ Francesco Malavolta

16. apr. 2015 20:47 Sist oppdatert 19. juni 2018

NB: Denne saken er fra 2015.

————————————————————————-

Italiensk politi sier torsdag at de har arrestert 15 muslimske båtflyktninger.

Politiet mener de har kastet 12 kristne over bord fra en båt som var på vei til Italia.

IfølgeBBCopplyses det om at ofrene er fra Gana og Nigeria. Det fryktes at alle er døde.

– Ofrene var kristne, mens gjerningsmennene var muslimske, sier politiet i en uttalelse.

De 15 pågrepne kommer ifølge politiet kommer fra Mali, Guinea og Elfenbenskysten.

De er siktet for religiøst motivert, overlagt drap.

De var en del av en gruppe på rundt 100 mennesker som ble reddet av den italienske kystvakten. En av de arresterte er en 17 år gammel gutt, ifølge av avisen Repubblica.

41 mistet livet i en annen ulykke

Torsdag melder italienske medier også at 41 båtflyktninger har mistet livet i nok en ulykke på vei over Middelhavet

Flyktningenes gamle, oppblåsbare båt sank kort tid etter avreise fra Libya, sier fire overlevende som ble reddet av den italienske marinen.

Båten der konflikten brøt ut, satte ut fra kysten av Libya tirsdag og hadde rundt 100 personer om bord.

Giovanni Abbate i Den internasjonale flyktningorganisasjonen (IOM) sier det ikke er første gang konflikter mellom desperate flyktninger som krysser Middelhavet har et dødelig utfall:

– Det kan oppstå ekstreme spenninger om bord, alt kan skje, sier Giovanni.

De fire overlevende, som kommer fra Ghana, Nigeria og Niger, ankom Trapani på Sicilia sammen med 600 andre flyktninger som ble reddet på Middelhavet torsdag.

Så langt i år (april) har trolig over 900 mennesker mistet livet i forsøk på å krysse havet fra Nord-Afrika til Europa.

En kvart million har krysset Middelhavet

Nye beregninger fra IOM, Den internasjonale organisasjonen for migrasjon, regner med at antallet migranter og asylsøkere som har krysset Middelhavet for å komme seg til Europa hittil i år kommer til å passere 250.000 innen utgangen av august.

Hvor kommer flyktningene fra? Les INNSIKT-artikkelen Flyktinger flest kommer fra syv land.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding